คือตอนนี้หนูอายุ16ปี มีปานน้ำตาลตั้งแต่กำเนิด ตั้งแต่หัวจรดเท้าเลย รู้สึกไม่มั่นใจในตัวเองเลยค่ะ ต้องทำยังไงดีคะ
สวัสดีค่ะ อาการปานสีน้ำตาลที่ร่างกายนั้น อาจจะเกิดจาก ปานแต่กำเนิด อาจมีได้ตั้งแต่ขนาดเล็ก กลางและใหญ่ ส่วนใหญ่มักจะโตขึ้นเรื่อยๆตามการเติบโตของร่างกาย แต่บางรายอาจค่อยๆ เล็กลง และมีส่วนน้อยที่อาจหายไปเองได้สาเหตุอื่นๆเช่น ปานสีกาแฟใส่นม (Café-Au-Lait Spots) โดยจะพบเป็นจุดหรือรอยปื้นสีน้ำตาล มักมีตั้งแต่ตอนแรกเกิดหรือตอนยังเล็ก หากเป็นปานดำถาวร มักมีแค่ 1 หรือ 2 จุด หากพบตั้งแต่ 3 จุดขึ้นไป ควรพบแพทย์เพื่อตรวจหาโรคพันธุกรรมต่างๆ เช่น โรคท้าวแสนปม ด้วยจากที่กล่าวมา ก็อาจจะเป็นไปได้ทั้งปานธรรมดา หรือปานที่สัมพันธ์กับโรคท้าวแสนปม หากมีเป็นปริมาณมาก มีตุ่มเป็นก้อนเนื้อขึ้นตามตัว หรือมีคนในครอบครัวมีอาการเหมือนกันร่วมด้วย ควรไปพบแพทย์เพื่อตรวจเพิ่มเติมต่อไป เบื้องต้นไม่ไปแกะเกาบริเวณที่เป็น และสังเกตการเปลี่ยนแปลงของปานอย่างใกล้ชิด